Suchinthana/ta-wikipedia huggingface dataset:
கோலாலம்பூர் விளையாட்டு நகரம்

கோலாலம்பூர் விளையாட்டு நகரம் (மலாய்:Bandaraya Sukan Kuala Lumpur; ஆங்கிலம்:KL Sports City) என்பது மலேசியா, கோலாலம்பூர், புக்கிட் ஜாலில் புறநகர்ப் பகுதியில் உள்ள ஒரு விளையாட்டு நகரம்; மற்றும் மலேசியாவில் மிகப்பெரிய விளையாட்டு வளாகமும் ஆகும். 

இந்த விளையாட்டு நகரம் கோலாலம்பூர் மாநகரில் இருந்து 20 கி.மீ. தெற்கே உள்ளது. "ஒரு பூங்காவில் உள்ள விளையாட்டு வளாகம்" என்று அழைக்கப்படும் இந்த நகரம், மலேசியாவில் மட்டும் அல்லாமல் தென்கிழக்கு ஆசியாவிலும் ஒரே விளையாட்டு நகரம் எனவும் அறியப்படுகிறது.

பொது
இந்த நிலையம், 1998-ஆம் ஆண்டு காமன்வெல்த் விளையாட்டுப் போட்டிகளுக்கு (1998 Commonwealth Games) முன்னதாக 11 சூலை 1998 அன்று, மலேசியாவின் அப்போதைய பிரதமர் மகாதீர் முகமது அவர்களால் திறந்து வைக்கப்பட்டது. 

அதன் பின்னர் காமன்வெல்த் விளையாட்டுகளின் தொடக்க விழா நடைபெற்றது. இந்த வளாகம் 2017-ஆம் ஆண்டில் தென்கிழக்கு ஆசிய விளையாட்டுப் போட்டிகளுக்காக (2017 Southeast Asian Games) கோலாலம்பூர் விளையாட்டு நகரமாக மேம்படுத்தப்பட்டது.

அணுகல்
இந்த விளையாட்டு நகரத்திற்கான அணுகல் வழிகள்: 

  சா ஆலாம் விரைவுச்சாலை  
  புக்கிட் சாலில் நெடுஞ்சாலை  
  கோலாலம்பூர்-சிரம்பான் விரைவுச்சாலை  
  சுங்கை பீசி விரைவுச்சாலை    
  புக்கிட் ஜாலில் எல்ஆர்டி நிலையம்

கட்டமைப்பு
கோலாலம்பூர் விளையாட்டு நகரத்தில் உள்ள கட்டமைப்புகளும் வசதிகளும்:

 புக்கிட் ஜாலில் தேசிய அரங்கம் - (Bukit Jalil National Stadium)
 ஆக்சியாட்டா அரங்கம் (புத்ரா உள்விளையாட்டு அரங்கம்) - (Axiata Arena)
 மலேசிய தேசிய வளைதடிப் பந்தாட்ட அரங்கம் - (National Hockey Stadium)
 தேசிய நீச்சல் மையம் - (National Aquatic Centre)
 தேசிய சுவர்ப்பந்து மையம் - (National Squash Centre)
 காமன்வெல்த் பூங்கா - (Commonwealth Hill)
 குடும்பாப் பூங்கா - (Family Park)
 புக்கிட் ஜாலில் குழிப்பந்தாட்ட மன்றம் - (Bukit Jalil Golf and Country Club)
 மலேசிய தேசிய விளையாட்டு மன்றம் - (National Sports Council of Malaysia) 
 புக்கிட் ஜாலில்  விளையாட்டுப் பள்ளி - (Bukit Jalil Sports School)
 புக்கிட் ஜாலில் எல்ஆர்டி நிலையம் - (Bukit Jalil LRT Station)
 காமன்வெல்த் கிராமம் - (Vista Komanwel)
 காமன்வெல்த் காமன்வெல்த் வணிக மையம் - (Vista Komanwel Shopping Centre)

காட்சியகம்
கோலாலம்பூர் விளையாட்டு நகரத்தின் காட்சிப் படங்கள்

மேலும் காண்க

 மெர்டேக்கா அரங்கம்
 சுல்தான் இப்ராகிம் விளையாட்டரங்கம்
 தாருல் அமான் விளையாட்டரங்கம்
 கோலாலம்பூர் கால்பந்துச் சங்கம்
 சுல்தான் அசுலான் சா கோப்பை
 மலேசியாவின் சிறந்த விளையாட்டு வீரர் விருது
 மலேசியாவின் சிறந்த விளையாட்டு வீராங்கனை விருது

மேற்கோள்கள்

வெளி இணைப்புகள்
 Official website
 Official KL Sports City Website

மலேசிய அமைப்புகள்
மலேசியாவில் விளையாட்டு
தேசிய நெடுஞ்சாலை 703அ (இந்தியா)

தேசிய நெடுஞ்சாலை 703அ (National Highway 703A (India)) பொதுவாக தெ. நெ. 703அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 3-இன் ஒரு துணைச்சாலையாகும். தே. நெ. 703அ இந்தியாவின் பஞ்சாப் மாநிலத்தின் வழியாகச் செல்கிறது.

வழித்தடம் 
ஜலந்தர்-கபுர்த்தலா-சுல்தான்பூர் லோதி-பிண்டி-மக்கு-மலுவாலியா வாலா-மல்லன்வாலா-இல்மேவாலா-ஆரிப்கே

சந்திப்புகள் 
  ஜலந்தர் அருகே  முனையம்
  மக்கு அருகே தே. நெ. 703பி
  மக்கு அருகே 
  ஆரிப்கே அருகே தே. நெ. 354 முனையம்

மேலும் காண்க 
 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 
 திறந்தவெளி தெரு வரைபடத்தில் NH 703A
 {
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.205068110372,
            31.167730102989
          ],
          [
            75.216140267876,
            31.168963912945
          ],
          [
            75.227160930372,
            31.169463307217
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.227178096247,
            31.169426587676
          ],
          [
            75.238250256371,
            31.169823164137
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.238181591558,
            31.169808475817
          ],
          [
            75.247880458046,
            31.170116923325
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.247846126294,
            31.170116923325
          ],
          [
            75.254025935865,
            31.1705575604
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.254008769989,
            31.170660374974
          ],
          [
            75.256824016833,
            31.17659408167
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.25682830601,
            31.176986955057
          ],
          [
            75.264930725098,
            31.205122819216
          ]
        ]
      }
    },
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            75.26462173671463,
            31.20557797556783
          ],
          [
            75.25948047637941,
            31.238943426847317
          ]
        ]
      }
    }
  ]
}

இந்திய தேசிய நெடுஞ்சாலைகள்
வரோரா சட்டமன்றத் தொகுதி

வரோரா சட்டமன்றத் தொகுதி (Warora Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இதந் தொகுதியானது சந்திரபூர் மாவட்டத்தில் அமைந்துள்ள ஆறு தொகுதிகளில் ஒன்றாகும்.இது 2008 ஆம் ஆண்டு பாராளுமன்ற மற்றும் சட்டமன்ற தொகுதிகளின் எல்லை நிர்ணய ஆணை நிறைவேற்றப்பட்ட பின்னர் உருவாக்கப்பட்டது. வரோரா, சந்திரபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
புக்கிட் ஜாலில்

புக்கிட் ஜாலில் (மலாய்; ஆங்கிலம்: Bukit Jalil; சீனம்: 武吉加里尔) என்பது மலேசியா, கோலாலம்பூர் கூட்டரசு பிரதேசத்தில் உள்ள ஒரு நகரம் ஆகும். இந்த நகரத்தின் கிழக்கில் கோலாலம்பூர் விளையாட்டு நகரம் உள்ளது; மேலும், வடக்கில் சா ஆலாம் விரைவுச்சாலை; தெற்கில் பூச்சோங்-சுங்கை பீசி நெடுஞ்சாலை; ஆகிய போக்குவரத்து அணுகல்கள் உள்ளன. 

1992 வரை இந்த நகரம் புக்கிட் ஜாலில் ரப்பர் தோட்டம் (Bukit Jalil Estate) என்று அழைக்கப்பட்டது. பின்னர் தேசிய விளையாட்டு வளாகம் 1998-ஆம் ஆண்டு காமன்வெல்த் விளையாட்டுப் போட்டிகளுக்காக (1998 Commonwealth Games) ஒரு புதிய நகரமாக உருவாக்கப்பட்டது. 

பின்னர் 1999-ஆம் ஆண்டு வெளியான என்ட்ராப்மென்ட் (Entrapment) எனும் திரைப்படத்தின் படப்பிடிப்பு இடமாகவும் புக்கிட் ஜாலில் புறநகர்ப் பகுதி பயன்படுத்தப்பட்டது.

பொது
புக்கிட் ஜாலில் நகரத்திற்கு டாமன்சாரா-பூச்சோங் விரைவுச்சாலை மற்றும் புக்கிட் சாலில் நெடுஞ்சாலை வழியாகவும்; கிள்ளான் பள்ளத்தாக்கின் பிற பகுதிகளுடன் இணைப்புகள் உள்ளன. இவற்றைத் தவிர சா ஆலாம் நெடுஞ்சாலை, மாஜு விரைவுச்சாலை, மெக்ஸ் நெடுஞ்சாலை மற்றும் பந்தாய் புதிய விரைவுச்சாலை (New Pantai Expressway) வழியாகவும் புக்கிட் ஜாலில் நகரத்தை அணுகலாம். 

புக்கிட் ஜாலில் நகரம்,  செரி பெட்டாலிங் வழித்தடத்தில் உள்ள  புக்கிட் ஜாலில் எல்ஆர்டி நிலையம்,  செரி பெட்டாலிங் எல்ஆர்டி நிலையம் மற்றும்  அவான் பெசார் எல்ஆர்டி நிலையம் ஆகியவற்றால் சேவை செய்யப்படுகிறது.

கல்வி
இந்த நகரத்தில் அமைந்துள்ள கல்வி நிறுவனங்கள் / கட்டமைப்புகள்:

 பன்னாட்டு மருத்துவப் பல்கலைக்கழகம் - (International Medical University)
 மலேசிய தொழில்நுட்ப பூங்கா - (Technology Park Malaysia)
 ஆசிய பசிபிக் தகவல் தொழில்நுட்ப நிறுவனம் - (Asia Pacific Institute of Information Technology)
 ஆசிய பசிபிக் தொழில்நுட்பம் மற்றும் கண்டுபிடிப்பு பல்கலைக்கழகம் - (Asia Pacific University of Technology & Innovation)
 புக்கிட் ஜாலில் தேசிய நடுநிலைப்பள்ளி - (Bukit Jalil National Secondary School)

காட்சியகம்

மேலும் பார்க்க
  அம்பாங் வழித்தடம்–செரி பெட்டாலிங் வழித்தடம் 
  புக்கிட் ஜாலில் எல்ஆர்டி நிலையம் 
  செரி பெட்டாலிங் எல்ஆர்டி நிலையம் 
  அவான் பெசார் எல்ஆர்டி நிலையம்

மேற்கோள்கள்

வெளி இணைப்புகள்

மலேசிய நகரங்கள்
கோலாலம்பூர்
கோலாலம்பூர் கூட்டாட்சி நகரங்கள்
தேசிய நெடுஞ்சாலை 703ஆ (இந்தியா)

தேசிய நெடுஞ்சாலை 703ஆ (National Highway 703B (India)) பொதுவாக தெ. நெ. 703ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 3-இன் ஒரு துணைச்சாலையாகும். தே. நெ. 703அ இந்தியாவின் பஞ்சாப் மாநிலத்தின் வழியாகச் செல்கிறது.

வழித்தடம் 
மோகா-கோட் இசி கான்-மக்கு-ஹரிகே-பிக்கிவிண்ட்-கல்ரா.

சந்திப்புகள் 
  மோகாவில் 
  மக்கு அருகே 
  மக்குவில்
  ஹரிகே 
  பிக்கிவிண்ட்

மேலும் காண்க 
 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 
 திறந்தவெளி தெரு வரைபடத்தில் தே. நெ. 703ஆ

இந்திய தேசிய நெடுஞ்சாலைகள்
தர்வா சட்டமன்றத் தொகுதி

தார்வா சட்டமன்றத் தொகுதி (Darwha Assembly constituency) என்பது இந்தியாவில் மகாராட்டிர மாநிலச் சட்டமன்றத் தொகுதிகளில் ஒன்றாகும். தார்வா சட்டமன்றத் தொகுதி 1972 முதல் 2004 தேர்தல்கள் வரை செயல்பாட்டிலிருந்தது. இத்தொகுதி யவத்மாள் மாவட்டத்தில் உள்ளது.

இது யவத்மாள்-வாசிம் மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2004

மேற்கோள்கள் 

மகாராட்டிர அரசியல்
யவத்மாள் மாவட்டம்
பிரீத்தி முகுந்தன்

பிரீத்தி முகுந்தன் (Preity Mukhundhan) இந்திய நடிகை, விளம்பர வடிவழகி, நடனக் கலைஞர் ஆவார். இவர் முதன்மையாக தமிழ், தெலுங்கு மொழி திரைப்படங்களில் பணிபுரிகிறார்.

தொழில்
2024 ஆம் ஆண்டு வெளியான ஸ்டார் திரைப்படத்தில் கவின் இணையாக இலன் இயக்கத்தில் முன்னணி கதாபாத்திரத்தில் நடித்திருந்தார்.

பிரீத்தி, விளம்பரம் மற்றும் திரைப்படத் தொழிலைத் தவிர, இசைப்படங்களிலும் தோன்றியுள்ளார். 2022 ஆம் ஆண்டு டீஜே அருணாசலம், யோகி பி, சிவாங்கி கிருஷ்ணகுமார் ஆகியோருடம் இணைந்து முட்டு மு2 பாடலிலும் 2024 ஆம் ஆண்டு சாய் அபயங்கருடன் இணைந்து அவருடைய ஆச கூட பாடலிலும் தோன்றியுள்ளார். ஆச கூட பாடலின் மூலம் பெரிதும் அறியப்பட்டார்.

பாட்ஷா மற்றும் ஷர்வி யாதவ் இணைந்து பாடிய மோர்னி பாடலிலும் இவர் இடம்பெற்றுள்ளார்.

திரைப்படங்கள்

திரைப்படங்கள்

இசைப்படங்கள்

மேற்கோள்கள்

வெளியிணைப்புகள்

இந்தியத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
2001 பிறப்புகள்

21 ஆம் நூற்றாண்டு நடிகைகள்
மறைக்கப்பட்ட பகுப்புகள்
இந்திய நடிகைகள்
தடப்பகுப்புகள்
கறுகபுத்தூர்

கறுகபுத்தூர் (Karukaputhur) என்பது கேரளத்தின் பாலக்காடு மாவட்டத்தின், பட்டாம்பி வட்டத்தில் உள்ள ஒரு சிற்றூராகும். இந்தப் பகுதி திரித்தாலா சட்டமன்றத் தொகுதிக்குள் உள்ளது. இது திருமிட்டக்கோடு ஊராட்சியைச் சேர்ந்தது. இப்பகுதி பாலக்காடு மாவட்டத்தின் கிழக்குப் பகுதியில் வேகமாக வளர்ந்து வரும் அரை நகர்ப்புறப் பகுதியாகும். இது பாலக்காடு நகரத்தை விட திருச்சூர் நகரத்திற்கு அருகில் உள்ளது.

போக்குவரத்து 
கறுகபுத்தூரில் தனியார் பேருந்துகள்தான் அதிகமாக மக்கள் போக்குவரத்தின் பயன்பாட்டுக்கு உள்ளன. இந்த வழியாகத்தான் பட்டாம்பி, நெல்லுவாய் போன்ற இடங்களுக்கு தனியார் பேருந்துகள் இயக்கப்படுகின்றன. கறுகபுத்தூருக்கு அருகிலுள்ள மற்ற முக்கிய அரை நகர்ப்புறப் பகுதிகளாக கூட்டாநாடு, சல்லிசேரி ஆகியவை உள்ளன. இதன் வடக்கே பட்டாம்பியும், கிழக்கே ஷொர்ணூர், நெல்லுவாய் போன்றவையும், மேற்கே  பெரிங்கோடு, சாலிசேரி மற்றும் திருச்சூர் மாவட்டத்தின் எல்லைப் புறக் கிராமங்களும் உள்ளன. அவற்றை இணைக்கும் முக்கிய போக்குவரத்து மையமாக கறுகபுத்தூர் உள்ளது. திருச்சூர் மாவட்டத்திற்கு அருகாமையில் இருப்பது இந்த சிறிய நகரங்கள் அண்மைய ஆண்டுகளில் வளர்ந்து வருவதற்கு முக்கிய காரணிகளில் ஒன்றாகும்.

சமய மையங்கள் 

 நரசிம்மமூர்த்தி கோயில்

கறுகபுத்தூர் நரசிம்மர் கோயிலில் ஆண்டுதோறும் மகரம் மாதத்தில் கருகாபுத்தூர் ஏகாதசி  . கொண்டாடப்படுகிறது. இக்கோயில் சுமார் பட்டாம்பியிலிருந்து சுமார் 12 கி.மீ. தொலைவில் அமைந்துள்ளது.  இந்த பழமையான கோயிலில்  மகரமாதத்தில் சுக்ல பக்ஷ ஏகாதசி நாளில் ஏகாதசி அனுசரிக்கப்படுகிறது.

இந்த பழமையான கோயிலில் அன்றைய சிறப்பு நாளில் சிறப்பு வழிபாடுகள் செய்யப்படுகின்றன. கோயிலானது பாரம்பரியமாக மலர்கள், இலைகள், தேங்காய் துருவல், வாழை இலை,  வாழைப்பழம் ஆகியவற்றால் அலங்கரிக்கப்படுகிறது. மகரமாதம் அமாவாசைக்குப் பிறகு ஏகாதசி அனுசரிக்கப்படுகிறது. (மகரம் மாதம் சுக்ல பக்ஷ ஏகாதசி).

 கறுகபுத்தூர் ஜும்ஆ மசூதி

பிரசித்தி பெற்ற கறுகபுத்தூர் நேர்ச்சை ஒவ்வொரு ஆண்டும் பிப்ரவரி மாதம் அனுசரிக்கபடுகிறது. இதை கறுகபுத்தூர் ஓடம்புள்ளி ஜரம் சந்தனக்குடம் நேர்ச்சை என்றும் அழைப்பர். இது கேரளத்தில் நடக்கும் பழமையான நேர்ச்சை திருவிழாக்களில் ஒன்றாகும். இது மற்றும் கிட்டத்தட்ட 120 ஆண்டுகள் பழமையானது.

முக்கிய நிறுவனங்கள் 

 பஞ்சாப் நேசனல் வங்கி - திருமிட்டகோடு கிளை
 பெடரல் வங்கி - கறுகபுத்தூர் கிளை
 முத்தூட் ஃபைனான்ஸ் - கறுகபுத்தூர்

குறிப்பிடத்தக்க ஆளுமைகள் 

 ஈ. சிறீதரன் - மெட்ரோ மேன்
 கலாமண்டலம் சந்திரன்
 கலாமண்டலம் கீதானந்தன்
 பெரிங்கோடு விஜயன்
 விஜயன் சாத்தன்னூர்
 அச்சுதானந்தன் வி பெரிங்கோடு

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
அமர் சிங் ரத்தோர்

ராவ் அமர் சிங் (Rao Amar Singh) (30 டிசம்பர் 1613 - 25 ஜூலை 1644) என அறியப்படும்  இவர் இராஜபுதனத்தின் மார்வார் பிரதேசத்தை ஆட்சி செய்த இரத்தோர் வம்சத்தின் மன்னன் முதலாம் கஜ சிங்கின் மூத்த மகனும் மற்றும் வாரிசும் ஆவார்.

இவர் தனது குடும்பத்திடமிருந்து பிரிந்து நாடு கடத்தப்பட்ட பிறகு, முகலாயகர்ளின் சேவையில் நுழைந்தார். விரைவிலேயே தனது போர் வீரம் காரணமாக பேரரசரின் பிரபுக்களில் ஒருவராக ஆனார். நேரடியாக பேரரசரால் ஆளப்பட்ட நாகௌர் கோட்டையின் சுபாதாராக (ஆளுநர்) ஆனார்.

1644இல், கிளர்ச்சியில் ஈட்டுபட்ட இவர் மீது  அபராதம் விதிக்க பேரரசர் முயன்றதால் இவர் கோபமடைந்தார். பேரரசரின் சார்பில் அபராதம் வசூலிக்க வந்த முகலாயப் பேரரசர் ஷாஜகானின் தளபதி சலபாத் கானை குத்திக் கொன்றார். இவர் இன்றும் இராசத்தான், மேற்கு உத்தரப்பிரதேசம் மற்றும் பஞ்சாபின் சில பிரபலமான பாடல்களில் கொண்டாடப்படுகிறார்.

குடும்பம் 
அமர் சிங் , மார்வாரின் அரசன் கஜ சிங்கின் மூத்த மகனாக 11 டிசம்பர் 1613 அன்று பிறந்தார். இவரது தாயார் சோன்கர்ஜி மேவார் இராச்சியத்தைச் சேர்ந்தவர்.

வாழ்க்கை 
இவரது தந்தை இறந்த பிறகு, மார்வார் இராச்சியத்தின் சிம்மாசனம் இவரது தந்தையின் விருப்பப்படி இவரது 11 வயது இளைய ஒன்றுவிட்ட சகோதரர் குன்வர் ஜஸ்வந்த் சிங்கிடம் வழங்கப்பட்டது.  அதே சமயத்தில் அமர்சிங் நாகௌரின் பகுதிகளின் ஆட்சியாளர் ஆனார்.

இதனையும் காண்க 

 ஆக்ரா கோட்டை

மேற்கோள்கள் 

1644 இறப்புகள்
1613 பிறப்புகள்
இராஜஸ்தான் வரலாறு
செரி பெட்டாலிங் எல்ஆர்டி நிலையம்

செரி பெட்டாலிங் எல்ஆர்டி நிலையம் (ஆங்கிலம்: Sri Petaling LRT Station; மலாய்: Stesen LRT Sri Petaling; சீனம்: 大城堡站) என்பது மலேசியா, கோலாலம்பூர், செரி பெட்டாலிங் வழித்தடத்தில் அமைந்துள்ள குறைந்த உயர்வு  (Low rise) இலகு தொடருந்து (LRT) நிலையமாகும்.

1998-ஆம் ஆண்டு, கோலாலம்பூரில் நடைபெற்ற  காமன்வெல்த் விளையாட்டுப் போட்டிகளின் (1998 Commonwealth Games)  நினைவாக இந்த நிலையம் திறக்கப்பட்டது. கோலாலம்பூர், சாலாக் செலாத்தான் பகுதி வாழ் மக்களுக்கு இந்த நிலையம் சேவை செய்கிறது.

பொது

செரி பெட்டாலிங் எல்ஆர்டி நிலையம் முன்பு காமன்வெல்த் நிலையம் (Komanwel station) என்று அழைக்கப்பட்டது.

இஸ்டார் எல்ஆர்டி அமைப்பின் (STAR-LRT System) இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 7 நிலையங்கள் கட்டப்பட்டன. அந்த நிலையங்களில் இந்த செரி பெட்டாலிங் எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது. இந்த நிலையத்தில் திறந்தவெளி வாகன நிறுத்துமிடங்கள் உள்ளன.

அமைவு

அவான் பெசார் எல்ஆர்டி நிலையத்திற்கு முன்னரும்; புக்கிட் ஜாலில் எல்ஆர்டி நிலையத்திற்கு பின்னரும் செரி பெட்டாலிங் எல்ஆர்டி நிலையம் அமைந்துள்ளது.

அமைப்பு

அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: LRT Ampang Line - LRT Sri Petaling Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (Light Rapid Transit Line) (LRT) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

பிரசரானா மலேசியா

பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.

எல்ஆர்டி அம்பாங் வழித்தடத்தில் ஒரு முனையிலிருந்து மறுமுனைக்குச் செல்ல 41 நிமிடங்களும்; எல்ஆர்டி செரி பெட்டாலிங் வழித்தடத்தில் செல்ல 74 நிமிடங்களும் பிடிக்கும். 

எல்ஆர்டி செரி பெட்டாலிங் வழித்தடத்தின் அதன் முன்னாள் தெற்கு முனையமான செரி பெட்டாலிங் நிலையத்தின் பெயரில் செரி பெட்டாலிங் வழித்திடத்திற்குப் பெயரிடப்பட்டது.

காட்சியகம்
செரி பெட்டாலிங் எல்ஆர்டி நிலையத்தின் காட்சிப் படங்கள்

மேலும் காண்க
 அம்பாங் வழித்தடம் - செரி பெட்டாலிங் வழித்தடம்
 புடு எல்ஆர்டி நிலையம்
 பிளாசா ராக்யாட் எல்ஆர்டி நிலையம்
 பண்டாராயா எல்ஆர்டி நிலையம்
 கோலாலம்பூர் சாலைகளின் பட்டியல்
 கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

மேற்கோள்கள் 

 Trains collide on LRT line (updated)

வெளி இணைப்புகள்

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
விஷ்ணு வாசுதேவ் நர்லிகர்

விஷ்ணு வாசுதேவ் நர்லிகர் (Vishnu Vasudev Narlikar)(26 செப்டம்பர் 1908-1 ஏப்ரல் 1991) பொது சார்பியலில் நிபுணத்துவம் பெற்ற இந்திய இயற்பியலாளர் ஆவார். ஜாமியா மில்லியா இஸ்லாமியாவில் செயல்படும் கோட்பாட்டு இயற்பியல் மையம், இவரது நினைவாக வருடாந்திர "வி. வி. நர்லிகர் நினைவு சொற்பொழிவை" நிறுவியுள்ளது.

வாழ்க்கை 
நர்லிகர் இந்தியாவின் மகாராட்டிர மாநிலம் கோலாப்பூரில் 1908 செப்டம்பர் 26 அன்று பிறந்தார். இவரது தந்தை வாசுதேவசாசுதிரி நார்லிகர் சமசுகிருதத்தில் பண்டிட் மற்றும் பிரசங்கங்களை வழங்கினார். மூன்று சகோதரர்களில் விஷ்ணு இளையவர். இவர் கோலாப்பூரில் உள்ள வித்யாபீட உயர்நிலைப் பள்ளியிலும் இராஜாராம் கல்லூரியிலும் படித்தார். விஷ்ணுவின் இளமைக் காலத்தில் அவரது தந்தை இயற்கை எய்தினார். இருப்பினும்  தனது கல்வியைத் தொடர்ந்த விஷ்ணு பல்கலைக்கழக நுழைவுத் தகுதித் தேர்வில் நான்காவது இடத்தைப் பெற்றார். இவர் கல்வி உதவித்தொகை பெற்று மும்பையில் உள்ள எல்பின்சுடோன் கல்லூரியிலும் மும்பையின் அறிவியல் நிறுவனத்திலும் படித்தார். இளநிலை அறிவியல் பாடத்தில் முதலிடம் பெற்றார். இதன் பின்னர் 1928-ல் மும்பை பல்கலைக்கழகத்தில் பட்டம் பெற்ற நர்லிகர், இங்கிலாந்தில் உள்ள கேம்பிரிச்சுப் பல்கலைக்கழகத்தில் தனது படிப்பைத் தொடர்ந்தார். இங்கு 1930-இல் கேம்பிரிட்ஜ் பல்கலைக்கழக இறுதிப்பட்டத்தினை கணிதத்தில் பெற்றார்.

கேம்பிரிச்சில் இவரது கல்விக்கு ஜே. என். டாட்டா அறக்கட்டளை நிதியுதவி அளித்தது. இவர் இந்தியாவுக்குத் திரும்பியதும் கோலாப்பூர் மாநிலத்தில் பணியாற்ற வேண்டும் என்ற நிபந்தனையுடன் கோலாப்பூர் மாநிலத்திலிருந்தும் கடன் பெற்றார். கேம்பிரிட்ஜ் பல்கலைக்கழகத்தில் கணிதப் பட்டத்தினை நட்சத்திரத் தகுதியில் முடித்த பெருமையினைப் பெற்றார் விஷ்ணு நர்லிகர். இவர் ஐசக் நியூட்டன் மாணவ உதவித்தொகையினையும் ரேலே பரிசினையும் பெற்றவர்.

1932ஆம் ஆண்டில், நர்லிகர் மும்பையினைச் சேர்ந்த சிறீதேவி நவாரேவை மணந்தார். ஆனால் சில ஆண்டுகளுக்குள் உடல்நிலை சரியில்லாமல் சிறீதேவி இறந்தார். பின்னர் 1937-ல் வி. எசு. ஹுசுர்பசாரின் சகோதரியான கிருஷ்ணாவை மணந்தார்.

இந்த இணையருக்கு இரண்டு மகன்கள் பிறந்தனர். இவர்களில் ஜெயந்த் வானியற்பியலாளராகவும், அனந்த் விஞ்ஞானியாகவும் இருந்தனர்.

தொழில் 
நர்லிகர் 1932இல் இந்தியா திரும்பியதும், தனது 24 வயதில் வாரணாசியில் உள்ள பனாரசு இந்து பல்கலைக்கழகத்தில் கணிதப் பேராசிரியராகவும், கணிதத் துறைத் தலைவராகவும் ஆனார். பனாரசு இந்து பல்கலைக்கழகத்தின் நிறுவனர் மதன் மோகன் மாளவியா, நர்லிகர் கோலாப்பூர் மாநிலத்திற்குச் செலுத்த வேண்டிய கடனைத் திருப்பிச் செலுத்தினார். இதன் மூலம் நர்லிகர் பனாரசு இந்துப் பல்கலைக்கழகத்தில் பணியாற்ற முடிந்தது. இதன் பின்னர் 1966-ல் புனா பல்கலைக்கழகத்தில் பணியாற்றத் தொடங்கிய நர்லிகர் 1973-ல் கணிதப் பேராசிரியராக ஓய்வு பெற்றார். 1960 முதல் 1966 வரை, இவர் இராசத்தான் அரசுப்பணியாளர் தேர்வாணையத் தலைவராகப் பணியாற்றினார். நர்லிகர் 1931-ல் அரச வானியல் சங்கத்தின் உறுப்பினராகத் தேர்ந்தெடுக்கப்பட்டார்.  இவர் 1981 முதல் 1982 வரை இந்தியக் கணிதச் சங்கத்தின் தலைவரானார்.

இந்தியாவில் முதல் தலைமுறை பொது சார்புவாதிகளுக்கு இவர் பயிற்சி அளித்தார். இவரது முனைவர் பட்ட மாணவர்களில் பிரகலாத் சுன்னிலால் வைத்யா, அமல் குமார் ராய்சவுதுரி, நரேஷ் தாதிச் மற்றும் அரகம் ஆர். பிரசன்னா ஆகியோர் அடங்குவர்.

மேற்கோள்கள் 

மகாராட்டிர அறிவியலாளர்கள்
மராத்தியர்கள்
1991 இறப்புகள்
1908 பிறப்புகள்
வணீ சட்டமன்ற தொகுதி

வணீ சட்டமன்றத் தொகுதி (Wani Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது யவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். வணீ, சந்திராபூர் மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
அவான் பெசார் எல்ஆர்டி நிலையம்

அவான் பெசார் எல்ஆர்டி நிலையம் (ஆங்கிலம்: Awan Besar LRT Station; மலாய்: Stesen LRT Awan Besar; சீனம்: 阿旺柏沙站) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து (LRT) நிலையமாகும். 

கோலாலம்பூர் புக்கிட் ஓயூஜி (Bukit OUG) புறநகர்க் குடியிருப்புப் பகுதியில் உள்ளது. அவான் பெசார் நிலையம் மேசோனிக் கோயிலுக்கு (Masonic Temple) அருகில் உள்ள நிலையமாகும். இதன் அருகிலுள்ள அடுக்குமாடி குடியிருப்பு வளாகம் புக்கிட் ஓயூஜி காண்டோமினியம் (Bukit OUG Condominium) என்று அழைக்கப்படுகிறது.

பொது

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.

இஸ்டார் எல்ஆர்டி அமைப்பின் (STAR-LRT System) இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 7 நிலையங்கள் கட்டப்பட்டன. அந்த நிலையங்களில் இந்த செரி பெட்டாலிங் எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது. இந்த நிலையத்தில் திறந்தவெளி வாகன நிறுத்துமிடங்கள் உள்ளன.

அமைவு

முகிபா எல்ஆர்டி நிலையத்திற்கு முன்னரும்; செரி பெட்டாலிங் எல்ஆர்டி நிலையத்திற்கு பின்னரும் அவான் பெசார் எல்ஆர்டி நிலையம் அமைந்துள்ளது.

பேருந்து சேவைகள்
31 திசம்பர் 2023 வரை; 20 நிமிட இடைவெளியுடன் புக்கிட் ஜாலில் பெவிலியன் (Pavilion Bukit Jalil) பகுதிக்கும்; இந்த அவான் பெசார் நிலையத்திற்கும் இடையே இலவசப் பேருந்து சேவை இருந்தது. தற்சமயம் அந்தச் சேவையில் மாற்றம் செய்யப்பட்டு உள்ளது. 

சிலாங்கூர் மாநிலத்தில் பெரும்பாலான தொடருந்து நிலையங்களில் இலவசப் பேருந்து சேவை வழங்கப்படுகிறது. இலவசப் பேருந்து சேவையின் விவரங்கள் கீழே உள்ளன. அத்துடன் முகிபா எல்ஆர்டி நிலையம் – கிள்ளான் லாமா சாலை (Pearl Point - LRT Muhhibah) வரையிலான  இலவசப் பேருந்து சேவையும் இந்த அவான் பெசார் நிலையத்தில் தான் முடிவடைகிறது.

அமைப்பு

அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: LRT Ampang Line - LRT Sri Petaling Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (Light Rapid Transit Line) (LRT) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

காட்சியகம்
அவான் பெசார் எல்ஆர்டி நிலையத்தின் காட்சிப் படங்கள் (2021 - 2022)

மேலும் காண்க
 செரி பெட்டாலிங் எல்ஆர்டி நிலையம்
 புக்கிட் ஜாலில் எல்ஆர்டி நிலையம்
 பண்டார் துன் ரசாக் எல்ஆர்டி நிலையம்
 பண்டாராயா எல்ஆர்டி நிலையம்
 கோலாலம்பூர் சாலைகளின் பட்டியல்
 கோலாலம்பூர் பேருந்து வழித்தடங்களின் பட்டியல்

மேற்கோள்கள்

வெளி இணைப்புகள்
 Awan Besar LRT Station - KL MRT Line Integrations
 Awan Besar Station Google Maps

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
சர்வதேச தொழில்துறை வங்கி

சர்வதேச தொழில்துறை வங்கி (International Industrial Bank) (உருசிய மொழி: Международный Промышленный Банк, சுருக்கப்பெயர்,MPB, ВИДЕО)  என்பது உருசியாவின் மிகப்பெரிய வங்கிகளில் ஒன்றாகும். 1992 இல்  செர்ஜி புகாச்சியோவ் மற்றும் செர்ஜி வெரெமென்கோ ஆகியாரால் இவ்வங்கி நிறுவப்பட்டது .

ஜூலை 6, 2010 அன்று, இவ்வங்கி முதிர்ச்சியடைந்த யூரோ பாண்டு பத்திரங்களால் €200 மில்லியன் தொகையை பத்திரதாரர்களுக்கு செலுத்தத் தவறியது. இதனால்  ரஷ்யாவின் மத்திய வங்கி  வைப்புத் தொகைதாரர்களுடன்  மோசமடைந்து வரும் பணப்புழக்க நிலையை நிலைநிறுத்துவதற்கு விவாதித்தது. இருப்பினும், நவம்பர் 30, 2010 அன்று, மாஸ்கோ நீதிமன்றம் இந்த வங்கியின் திவால் மற்றும் தீர்வின்மையினை அறிவித்தது. 

2006 ஆம் ஆண்டில், நியூசிலாந்தை தளமாகக் கொண்ட ஓ.பி.கே அறக்கட்டளை நிறுவனம் அதன் 100 சதவீத பங்கைக் கொண்டிருப்பதை  வங்கி கண்டுபிடித்தது. ஓ.பி.கே அறக்கட்டளை நிறுவனம் செர்ஜி புகாச்சியோவ் என்பவாின் கட்டுப்பாட்டில் உள்ளது. 

டிசம்பர் 2010 இல், ஒரு உருசிய நீதிமன்றம் சர்வதேச தொழில்துறை வங்கியை திவாலாகிவிட்டதாக அறிவித்து, அதற்கெதிராக கலைப்பு நடவடிக்கைகளைத் தொடங்கியது.

மேற்கோள்கள்
யவத்மால் சட்டமன்றத் தொகுதி

யவத்மால் சட்டமன்றத் தொகுதி (Yavatmal Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும், இத்தொகுதியானது யவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும்.யவத்மால், யவத்மால்-வாஷிம் மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
நீலமாதா புராணம்

நீலமாதா புராணம் (Nilamata Purana), காஷ்மீர் மகாத்மியம் என்றும் அழைக்கப்படும்  6 முதல் 8 ஆம் நூற்றாண்டு வரையிலான காஷ்மீரின் வரலாறு, புவியியல், மதம் மற்றும் நாட்டுப்புறவியல் பற்றிய தகவல்களைக் கொண்டுள்ள ஒன்றாகும்.  கல்கணர் இதனை தனது வரலாற்றின் ஆதாரங்களில் ஒன்றாகப் பயன்படுத்த்யுள்ளார்.

இராஜதரங்கிணி 'காஷ்மீரின்' அரசியல் வரலாற்றின் கண்ணோட்டத்தில் முக்கியமானதாக இருந்தது. ஆனாலும் நீலமாதாவும் குறைவான முக்கியத்துவம் வாய்ந்தது அல்ல என அறிஞர் வேத் குமாரி கய் . இதன் விமர்சன பதிப்பு 1924 இல் வெளியிடப்பட்டது. இது நவீனகால இந்தியா, பாகிஸ்தான், ஆப்கானிஸ்தான், கோரசன், தஜிகிஸ்தான், உலகின் நவீன தார்திக் பிராந்தியங்களின் நவீன கால பகுதிகளை உள்ளடக்கிய காஷ்மீரின் தேசிய காவியமாகும்.

இது காஷ்மீரின் புனித இடங்கள் மற்றும் புராணக்கதைகள் பற்றிய தகவல்களின் உண்மையான சுரங்கம் என செர்மனி அறிஞர் ஜார்ஜ் புஃலர் கூறுகிறார். இது பண்டைய காஷ்மீரின் கலாச்சார அரசியல் வாழ்க்கையின் மதிப்புமிக்க ஆதாரமாகவும் உள்ளது. சதீசர் ஏரியின் கதை, காசியபருக்கும் நாகர்களுக்கும் இடையிலான போர் மற்றும் கோனந்தா மற்றும் ராணி யசோமதி ஆகியோரின் வரலாற்று பெயர்களைக் கொண்ட பிற புராணக் கதைகள் இதில் இடம்பெற்றுள்ளன. இந்த ஏரியைப் பற்றிய புராணக்கதை கல்கணரின் இராஜதரங்கினி, இந்தியாவின் ஆரம்பகால பௌத்த பள்ளிகளில் ஒன்றான மூல மூலசர்வஸ்திவாதின் பிரிவின் சீன வினயா மற்றும் சுவான்சாங்கின் பயணங்களிலும் காணப்படுகிறது.

மேற்கோள்கள்

மேலும் வாசிக்க 
 
 
 
சமசுகிருத நூல்கள்
இந்திய வரலாற்றுவரைவியல்
புராணங்கள்
மசார் சிங்கம்

மசார் சிங்கம் (Masarh lion) என்பது இந்தியாவின் பீகார் மாநிலத்தின் போஜ்பூர் மாவட்டத்தில் உள்ள அர்ரா நகருக்கு அருகில் உள்ள மசார் என்ற கிராமத்தில் காணப்படும் ஒரு கல் சிற்பம் ஆகும். இந்த சிற்பம் பொதுவாக கிமு 3 ஆம் நூற்றாண்டைச் சேர்ந்தது.

சிங்கம் அசோகரின் தூண்களைப் போலவே சுனார் மணற்கற்களால் செதுக்கப்பட்டுள்ளது. மேலும் மௌரிய சிற்பத்துடன் தொடர்புடைய ஒரு அம்சமான பளபளப்பான பூச்சுடன் உள்ளது. மேலும் அகாமனிசிய சிற்ப பாணியில் செதுக்கப்பட்டுள்ளது.

இந்த சிற்பங்களின் அம்சங்களை இந்தியாவைச் சேர்ந்தவை அல்ல என்று தொல்லியல் ஆய்வாளர் சுவராஜ் பிரகாஷ் குப்தா விவரிக்கிறார். இதே போன்ற எடுத்துக்காட்டுகள் கிரேக்கம் மற்றும் பெர்செபோலிஸிலும் அறியப்படுகின்றன. இந்தச் சிற்பம் இந்தியாவில் இருந்த அகாமனிசிய அல்லது கிரேக்கச் சிற்பியால் செய்யப்பட்டிருக்கலாம். கி.மு. 5ஆம் நூற்றாண்டுக்கும் கிமு 1ஆம் நூற்றாண்டுக்கும் இடைப்பட்ட காலக்கட்டத்தில் எங்காவது கிரேக்க அல்லது அகாமனிசிய மாதிரியைப் பின்பற்றியதாகவும் இருக்கலாம். இருப்பினும் இதன் காலம் மௌரியப் பேரரசின் காலத்திலிருந்து, கி.மு. 3ஆம் நூற்றாண்டு வரை இருக்கலாம்.

மேற்கோள்கள்

வெளி இணைப்புகள் 
 A similar lion at Ecbatana
 West Asian Influence on Lion Motifs in Mauryan Art, Vinay Kumar
 Journal of Multidisciplinary Studies in Archaeology 5 (2017): 433‐444 Lion Motif in Mauryan Art: Indigenous or Foreign? Vinay Kumar

Coordinates on Wikidata
இந்தியாவில் சிற்பக்கலை
இந்திய வரலாற்றுச் சின்னங்கள்
பெருங்களூர்

பெருங்களூர் என்பது இந்தியாவில் தமிழ்நாடு மாநிலத்தின் புதுக்கோட்டை மாவட்டத்திலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 99.58 மீ. உயரத்தில் () என்ற புவியியல் ஆள்கூறுகள் கொண்டு பெருங்களூர் அமையப் பெற்றுள்ளது.

மக்கள்தொகை பரம்பல் 
2011ஆம் ஆண்டு இந்திய மக்கள் தொகை கணக்கெடுப்பு அடிப்படையில், பெருங்களூர் கிராமத்தின் மொத்த மக்கள்தொகை 6,474 ஆகும். இதில் 3,169 பேர் ஆண்கள் மற்றும் 3,305 பேர் பெண்கள் ஆவர்.

பழைமை தொடர்பு 
சுமார் 2,000 ஆண்டுகளுக்கு முன்னர் பெருங்கற்காலத்திற்கு முந்தைய இரும்புக் காலத்தில் பெருங்களூர் பகுதியில் இரும்பு உருக்காலை இருந்ததற்கான தடயங்கள் கிடைத்துள்ளன.

சமயம்

இந்துக் கோயில்கள் 
தமிழ்நாட்டின் இந்து சமய அறநிலையத் துறை கட்டுப்பாட்டில் பராமரிக்கப்படும் வம்சோத்தாரகர் கோயில் மற்றும் உருமநாதர் கோயில் ஆகிய இரண்டு இந்துக் கோயில்கள் பெருங்களூர் கிராமத்தில் உள்ளன.

மேற்கோள்கள் 

புதுக்கோட்டை மாவட்டத்திலுள்ள ஊர்களும் நகரங்களும்
முகிபா எல்ஆர்டி நிலையம்

முகிபா எல்ஆர்டி நிலையம் (ஆங்கிலம்: Muhibbah LRT Station; மலாய்: Stesen LRT Muhibbah; சீனம்: 轻轨穆希巴站) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து (LRT) நிலையமாகும்.

கோலாலம்பூர் கம்போங் முகிபா (Kampung Muhibbah) குடியிருப்புப் பகுதியில் உள்ளது. கம்போங் முகிபா என்பது ஒரு கிராமமாகும். கோலாலம்பூரில் இருந்து தெற்கே 21 கி.மீ. தொலைவில் உள்ளது. முகிபா எல்ஆர்டி நிலையம், கம்போங் முகிபா மற்றும் பார்க்லேன் ஓயூஜி அடுக்குமாடி வீடுகளுக்கு (Parklane OUG Service Apartments) அருகில் 1.0 கி.மீ. நடை தூரத்தில் உள்ள நிலையமாகும்.

பொது

முகிபா நிலையத்திலிருந்து அடுத்த நிலையமான அவான் பெசார் எல்ஆர்டி நிலையத்திற்கு  நடந்து செல்ல முடியும். அவான் பெசார் எல்ஆர்டி நிலையம் மிக அருகில் உள்ள நிலையமாக அறியப்படுகிறது. 

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.

இஸ்டார் எல்ஆர்டி அமைப்பின் (STAR-LRT System) இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 7 நிலையங்கள் கட்டப்பட்டன. அந்த நிலையங்களில் இந்த முகிபா எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது. இந்த நிலையத்தில் திறந்தவெளி வாகன நிறுத்துமிடங்கள் உள்ளன.

அமைவு

இந்த நிலையத்திற்கு முன்னதாக  ஆலாம் சுத்திரா எல்ஆர்டி நிலையமும்; பின்னதாக  அவான் பெசார் எல்ஆர்டி நிலையமும் உள்ளன.

பேருந்து சேவைகள்

அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: LRT Ampang Line - LRT Sri Petaling Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (Light Rapid Transit Line) (LRT) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

அமைப்பு

காட்சியகம்

முகிபா எல்ஆர்டி நிலையத்தின் காட்சிப் படங்கள் (2023)

மேலும் காண்க
 அவான் பெசார் எல்ஆர்டி நிலையம்
 புக்கிட் ஜாலில் எல்ஆர்டி நிலையம்
 புக்கிட் ஜாலில்
 மலேசிய தொழில்நுட்ப பூங்கா
 கூச்சாய் லாமா சாலை

மேற்கோள்கள்

வெளி இணைப்புகள்
Muhibbah LRT Station - KL MRT / LRT Integration
 https://www.google.com/maps/place/Muhibbah/@3.0683267,101.6556029,15z/data=!4m5!3m4!1s0x31cc4ae2bfada2b1:0xf3cb5cdc12b931d4!8m2!3d3.0620505!4d101.6625077 - Google Maps

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
சாதியா பாம்பு தூண்

சாதியா பாம்பு தூண் (Sadiya Serpent Pillar) இந்தியாவின் அசாமில் உள்ள வரலாற்றுச் சிறப்புமிக்க சாதியா பகுதியில் அமைக்கப்பட்ட ஒரு பழமையான எண்கோண கல் தூண் ஆகும். இது அகோம் எழுத்துகளின் ஆரம்ப உதாரணத்தைக் கொண்டுள்ளது. மேலும், தூணில் கி.பி.1532 எனவும் ஆண்டு பொறிக்கப்பட்டுள்ளது.

விளக்கம் 
அசாம் கெஜட்டியரின் (1928) கூற்றுப்படி, திபாங் மற்றும் தியோபானி ஆறுகளுக்கு இடையில், சாதியாவிலிருந்து நிஜாம் காட் செல்லும் சாலையின் கிழக்குப் பகுதியில் இந்த தூண் கண்டுபிடிக்கப்பட்டது. தூணிற்கு அருகில் ஒரு கல் பாலம் இருந்தது. மேலும் இந்த பாலத்திலிருந்து அருகிலுள்ள செங்கற்களாலான குளத்திற்குச் செல்லும் சாலையும் இருந்தது. பிரித்தானிய ஆய்வாளர் எஸ். எஃப். அன்னே இதே பிராந்தியத்தில் (திபாங் மற்றும் தியோபானி ஆறுகளுக்கு இடையில்) ஒரு செங்கல் நுழைவாயில், கல் பாலம் மற்றும் ஒரு செங்கல் குளம் ஆகியவற்றைக் கண்டுபிடித்தார். ஆனால் உயரமான கோபுரங்களால் வலுவூட்டப்பட்டிருந்தது.

இந்தக் கல் தூணில் 1532 ஆம் ஆண்டு தேதியிட்ட அகோம் கல்வெட்டு ஒன்று உள்ளது. இந்த கல்வெட்டு சுகுங்முங் திகிங்கியா என்பவனின் ஆட்சிக் காலத்தைச் சேர்ந்தது. சாதியாவின் அகோம் ஆட்சியாளர் 1523இல் அங்கிருந்த உள்ளூர் மிஷ்மி பழங்குடியினரை பணியவைத்து செய்து கொண்ட ஒரு ஒப்பந்தத்தின் விதிமுறைகள் பதினொரு அடி உயர கல் தூணில்  பொறிக்கப்பட்டுள்ளன். இது ஒரு பெரிய பாம்பின் வடிவமைப்பில் கீழேயிருந்து மேலே வரை சுற்றி வளைந்து செல்லும் வகையில் கட்டப்பட்டது. தூணில் 9 மற்றும் ஒன்றரை வரிகளைக் கொண்ட கல்வெட்டு பிராசென்முங் போர்கோகைன் (சாதியா அகோம் ஆட்சியாளார்) வெளியிட்ட ஒரு பிரகடனமாகும். இது மிஷ்மிகள் வருடாந்திர கப்பம் செலுத்தவும், திபாங் ஆற்றின் ஒரு பக்கத்தில் வசிக்கவும் அனுமதி அளிக்கப்பட்டுள்ளது.

இந்த பாம்புத் தூண் சாதியாவிலுள்ள தாம்ரேசுவரி கோவிலில் காணப்படும் எண்கோண வடிவிலான பாம்புத் தூண்களை ஒத்ததாக இருக்கிறது. இது 1953 ஆம் ஆண்டில் அதன் அசல் இடத்திலிருந்து அகற்றப்பட்டு அசாம் மாநில அருங்காட்சியகத்தில் காட்சிக்கு வைக்கப்பட்டது.

மேற்கோள்கள்

நூல் ஆதாரங்கள் 

அசாம்
அசாம் வரலாறு
இந்தியக் கல்வெட்டுகள்
விடுதலை பாகம் 2

விடுதலை பகுதி 2 (Viduthalai Part 2) என்பது 2024இல் வெளிவந்த இந்தியத் தமிழ்த் திரைப்படமாகும். ஆர். எஸ் இன்ஃபோடெயின்மென்ட், கிராஸ் ரூட் பிலிம் கம்பெனி ஆகிய நிறுவனங்கள் இணைந்து தயாரித்த இப்படத்தை வெற்றிமாறன் இயக்கினார். விடுதலை பகுதி 1(2023) படத்தின் தொடர்ச்சியான இது எழுத்தாளர் ஜெயமோகன் எழுதிய துணைவன் என்ற சிறுகதையின் தழுவலாகும். முதல் பாகத்தில் நடித்த நடிகர்களான சூரி, விஜய் சேதுபதி, கௌதம் மேனன், பவானி ஸ்ரீ, ராஜிவ் மேனன், இளவரசு, பாலாஜி சக்திவேல், சரவண சுப்பையா, சேத்தன், மூணார் ரமேஷ் ஆகியோர் இப்படத்திலும் தொடர்ச்சியாக தங்கள் பாத்திரத்தில் மீண்டும் நடிக்கிறார்கள். மஞ்சு வாரியர், கிஷோர், அனுராக் காஷ்யப், போஸ் வெங்கட், வின்சென்ட் அசோகன், கென் கருணாஸ், சூர்யா விஜய் சேதுபதி ஆகியோரும் இவர்களுடன் இணைந்துள்ளனர்.

தயாரிப்பு 
இத்திரைப்படம் முதலில் ஒரே பாகமாக எடுக்கவிருப்பதாக 2021 ஏப்ரலில் அறிவிக்கப்பட்டது. அதே நேரத்தில் புகைப்படம் எடுக்கும் பணி 2020 திசம்பரில் தொடங்கியது. முக்கியமாக சத்தியமங்கலம், செங்கல்பட்டு போன்ற பகுதிகளில் படப்பிடிப்பு நடைபெற்றது. இருப்பினும், செப்டம்பர் 2022 இல், படம் இரண்டு பகுதிகளாகப் பிரிக்கப்படும் என்று அறிவிக்கப்பட்டது. முதல் பகுதியின் படப்பிடிப்பு 2022 திசம்பர் பிற்பகுதியில் முடிவடைந்தது. அதே நேரத்தில் இந்த பகுதியின் படப்பிடிப்பும் அக்டோபர் 2024 தொடக்கத்தில் முடிவடைந்தது. இளையராஜா இசையமைத்த இப்படத்திற்கு ஆர். வேல்ராஜ் ஒளிப்பதிவு செய்துள்ளார்.

இப்படத்தின் இரண்டாம் பகுதியும் முதல் பகுதியுடன்,இராட்டர்டேமில் 2024 சனவரி 31 அன்று நடைபெற்ற பன்னாட்டுத் திரைப்பட விழாவில் திரையிடப்பட்டது.

வெளியீடு 
இத்திரைப்படம் திசம்பர் 2024 திசம்பர் 20 அன்று திரையரங்குகளில் வெளியானது. தமிழ்நாட்டின் விநியோக உரிமையை ரெட் ஜெயன்ட் மூவீசு வாங்கியுள்ளது.

படத்தின் மேலதிக ஊடக சேவை உரிமங்களை ஜீ5 வாங்கியுள்ளது. அதே நேரத்தில் செயற்கைக்கோள் உரிமங்களை கலைஞர் தொலைக்காட்சி வாங்கியுள்ளது.

மேற்கோள்கள்

வெளி இணைப்புகள் 
 விடுதலை 2
 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
சிறுகதையை அடிப்படையாக கொண்ட திரைப்படங்கள்
ஆலாம் சுத்திரா எல்ஆர்டி நிலையம்

ஆலாம் சுத்திரா எல்ஆர்டி நிலையம் (ஆங்கிலம்: Alam Sutera LRT Station; மலாய்: Stesen LRT Alam Sutera; சீனம்: 阿南苏特拉轻轨站) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து (LRT) நிலையமாகும்.

இந்த நிலையம் கோலாலம்பூர், புக்கிட் ஜாலில் புறநகர்ப் பகுதியில் உள்ளது. கோலாலம்பூரில் இருந்து தெற்கே 21 கி.மீ. தொலைவில், பண்டார் கின்ராரா, ஆலாம் சுத்திரா (Alam Sutera) அடுக்குமாடி வீடுகளில் இருந்து 500 மீட்டர் நடை தூரத்தில் உள்ளது.

பொது

இந்த நிலையம் பல குடியிருப்புப் பகுதிகளால் சூழப்பட்டுள்ளது. பண்டார் கின்ராரா 1 (Bandar Kinrara 1); பண்டார் கின்ராரா 9 (Bandar Kinrara 9), புஞ்சாக் ஜாலில் (Puncak Jalil) போன்ற அடுக்குமாடிக் குடியிருப்புப் பகுதிகள் இந்த நிலையத்திற்கு அருகில் உள்ளன. 

கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.

இஸ்டார் எல்ஆர்டி அமைப்பின் (STAR-LRT System) இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 7 நிலையங்கள் கட்டப்பட்டன. அந்த நிலையங்களில் இந்த ஆலாம் சுத்திரா எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது. இந்த நிலையத்தில் திறந்தவெளி வாகன நிறுத்துமிடங்கள் உள்ளன.

அமைவு

இந்த நிலையத்திற்கு முன்னதாக  கின்ராரா பிகே5 எல்ஆர்டி நிலையமும்; பின்னதாக  முகிபா எல்ஆர்டி நிலையமும் உள்ளன.

பேருந்து சேவைகள்

அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: LRT Ampang Line - LRT Sri Petaling Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (Light Rapid Transit Line) (LRT) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

அமைப்பு

காட்சியகம்

ஆலாம் சுத்திரா எல்ஆர்டி நிலையத்தின் காட்சிப் படங்கள் (2022)

மேலும் காண்க
 அவான் பெசார் எல்ஆர்டி நிலையம்
 புக்கிட் ஜாலில் எல்ஆர்டி நிலையம்
 புக்கிட் ஜாலில்
 மலேசிய தொழில்நுட்ப பூங்கா
 கூச்சாய் லாமா சாலை

மேற்கோள்கள்

வெளி இணைப்புகள்
Muhibbah LRT Station - KL MRT / LRT Integration

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
திக்ரசு சட்டமன்றத் தொகுதி

திக்ரசு சட்டமன்றத் தொகுதி  (Digras Assembly Constituency) என்பது இந்தியாவின் மகாராட்டிரா மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது யவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். திக்ரசு, யவத்மால்-வாசிம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்

சட்டமன்ற உறுப்பினர்கள்

தேர்தல் முடிவுகள்

2024

வெளியிணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
மகேந்திர குமாரி

மகேந்திர குமாரி (Mahendra Kumari)  (1942-27 ஜூன் 2002) இந்திய மக்களவை உறுப்பினரும் பாரதிய ஜனதா கட்சியை சேர்ந்த அரசியல்வாதியும் ஆவார். இவர்  இராசத்தான் மாநிலத்தின்  அல்வார் மக்களவைத் தொகுதியிலிருந்து மக்களவைக்கு தேர்ந்தெடுக்கப்பட்டிருந்தார். பூந்தி நகரத்தில் 1942 ஆம் ஆண்டு ஓர் அரச குடும்பத்தில் பிறந்த இவர்  குவாலியரில் அமைந்துள்ள சிந்தியா பெண்கள் கல்லூரியில் கல்வி கற்றார். மேலும் இவர் அல்வாரின் அரசர் பிரதாப் சிங்கின் மனைவியும் ஆவார்.

1991 முதல் 1996 வரை இராசத்தானின் அல்வார் மக்களவைத் தொகுதியைபிரதிநிதித்துவப்படுத்தும் பத்தாவது மக்களவை உறுப்பினராக இருந்தார். 1993 முதல் 1996 வரை அறிவியல் மற்றும் தொழில்நுட்பம், சுற்றுச்சூழல் மற்றும் காடுகள் குழுவிலும், 1993 முதல் 1995 வரை அவைக்குழு உறுப்பினராகவும் இருந்தார்.

விளையாட்டில் தீவிர ஆர்வலரான இவர் துப்பாக்கி சுடும் போட்டியில் வாகையர் பட்டம் பெற்றுள்ளார். மேலும், டென்னிசு, நீச்சல் மற்றும் சவாரி ஆகியவற்றில் சிறப்பு ஆர்வம் கொண்டிருந்தார். 1995 ஆம் ஆண்டில் சீனத் தலைநகர் பெய்சிங்கில் நடைபெற்ற பெண்கள் குறித்தான நான்காவது உலக மாநாட்டில் கலந்துகொண்ட இந்திய நாடாளுமன்றக் குழுவில் மகேந்திர குமாரி ஓர் உறுப்பினராக இருந்தார்.

இவர் 27 சூன்  2002 அன்று புது தில்லியில் தனது 60வது வயதில் ஒரு சிறு நோய்த்தொற்றால் இறந்தார்.

மேற்கோள்கள் 

இராசத்தானைச் சேர்ந்த பாரதிய ஜனதா கட்சி அரசியல்வாதிகள்
10வது மக்களவை உறுப்பினர்கள்
2002 இறப்புகள்
1942 பிறப்புகள்
இரஞ்சித் தேசாய்

இரஞ்சித் இராமச்சந்திரத் தேசாய் (Ranjit Desai)(8 ஏப்ரல் 1928-6 மார்ச் 1992) இந்தியாவின் மகாராட்டிரவினைச் சேர்ந்த ஓர் இந்திய மராத்தி மொழி எழுத்தாளர் ஆவார். சுவாமி மற்றும் சிறீமந்த யோகி ஆகிய வரலாற்று நாவல்களுக்காக இவர் மிகவும் பிரபலமானவர். 1964ஆம் ஆண்டில் சாகித்திய அகாதமி விருது, 1973ஆம் ஆண்டில் பத்மசிறீ விருதும் இவருக்கு வழங்கப்பட்டது.

படைப்புகள் 
தேசாயின் மிக முக்கியமான படைப்புகள் "சுவாமி" மற்றும் "சிறீமன் யோகி" ஆகும். இவரது பிற படைப்புகள் பின்வருமாறு.

புதினம் 

 இராதேயா-பாண்டவர்களின் மற்றும் அவரது கொடுங்கோன்மைக்கு மூத்தவரான 'கர்ணன்'-இன் வாழ்க்கையை விவரிக்கும் கதை.
 சுவாமி-சாகித்திய அகாதமி விருது பெற்றவர்
 சிறீமன் யோகி-சிவாஜியினை அடிப்படையாகக் கொண்டது 
 பாரி.
 இராஜா இரவி வர்மா
 பவன்கிந்த் 
 இலக்ஷவேத்
 மாசா காவ்ன்
 சேகரா
 பிரதிக்ஷா
 அபோகி
 சமிதா

சிறுகதைத் தொகுப்புகள் 

 உரூப் மகால்
 மதுமதி
 ஜான்.
 கனவ்
 காந்தாளி
 ஆலேக்
 காமோதினி
 மோர்பாங்கி சவல்யா
 கத்தால்
 பாபுல்மோரா
 சங்கேசு
 பிரபாத்
 மேகா
 வைசாக்
 ஆசாத்
 மேக் மோகாரி
 சினேகா தாரா

நாடகம் 

 காஞ்சன் ம்ருக்
 தன் அபூரே
 பன்க் சலே வைரி
 சங்கீத் சாம்ராட் டான்சென்
 கருட் ஜெப்
 இராம் சாசுதிரி
 சிறீஇமான் யோகி
 சுவாமி.
 வாராசா
 பங்குல்காடா
 லோக் நாயக்
 ஹி பந்த் ரேஷ்மாச்சே
 துசி வாட் வெகாலி
 சவாலி உன்னகாச்சி

திரைக்கதை 

 இரங்கல்யா iராத்ரி ஆசியா
 சவால் மாசா ஐகா
 நாகின்.
 சங்கோலி ராயனா
 இரங் இரசியா

விருதுகள் 

 மகாராட்டிர மாநில விருது (1963) (சுவாமிக்காக) 
 ஹரி நாராயண் ஆப்டே விருது (1963) 
 சாகித்திய அகாதமி விருது (1964) (சுவாமிக்காக) 
 இந்திய அரசிடமிருந்து பத்மசிறீ (1973) 
 மகாராட்டிர கௌரவ் புரசுகார் (1990)

மேற்கோள்கள் 

1992 இறப்புகள்
1928 பிறப்புகள்
மராத்தி எழுத்தாளர்கள்
சிந்து பைரவி (இராகம்)

சிந்து பைரவி என்பது ஹிந்துஸ்தானி மற்றும் கர்நாடக பாரம்பரிய இசையில் ஒரு இராகம் ஆகும். ஹிந்துஸ்தானி முறையில் ஆசாவரி தாட்டு அல்லது மேளத்தில் வரும். கர்நாடக பாரம்பரியத்தில் ஜன்ய ராகங்களில் நடபைரவி மேளத்தில் வரும்.

மேற்கோள்கள்

ஜன்னிய இராகங்கள்
தசதா சட்டமன்றத் தொகுதி

தசதா சட்டமன்றத் தொகுதி (Dasada Assembly constituency) (தொகுதி வரிசை எண்:60) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி சுரேந்திரநகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த பி. கே. பார்மர் ஆவார்.

சட்டமன்றத் தொகுதியில் அடங்கியுள்ள பிரிவுகள் 
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
 தசதா தாலுகா
 லக்தர் தாலுகா
 லிம்பாடி தாலுகா (பகுதி) கிராமங்கள் - மோதி கதேச்சி, நானி கதேச்சி, கத்தால், ஜாலியாலா, பகவான்பர், ரணகாத், ஃபுல்வாடி, ரோஜாசர், தல்வானா, முல்பவ்லா, திக்விஜய்காத், திரஜ்கத், பரலி, பதன், லட்சுமிசார், ஷியானி, ஜம்பு, பர்னாலா, ஜஸ்மத்பர், ஜலம்பர்.

சட்டமன்ற உறுப்பினர்கள்

மேற்கோள்கள் 

குஜராத் சட்டமன்றத் தொகுதிகள்
ஆர்ணீ சட்டமன்றத் தொகுதி (மகாராட்டிரா)

ஆர்ணீ-கேலாப்பூர் சட்டமன்றத் தொகுதி (Arni-Kelapur Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது யாவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். இது பழங்குடியின வேட்பாளருக்கு ஒதுக்கப்பட்டுள்ளது. ஆர்ணீ, சந்திரபூர் மக்களவை தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

=2024

வெளி இணைப்புகள்
இந்திய தேர்தல் ஆணையம்

மேற்கோள்கள் 

மகாராட்டிர அரசியல்
யவத்மாள் மாவட்டம்
மகாராட்டிர சட்டமன்றத் தொகுதிகள்
ஆசா பட்டீல்

ஆசா பட்டீல் (Asha Patil)(1936-18 சனவரி 2016) மராத்தி திரைப்படம், தொலைக்காட்சி மற்றும் நாடக நடிகை ஆவார். இவரது காலத்தின் மிகச்சிறந்த நாடக, திரைப்பட நடிகைகளில் ஒருவராகக் கருதப்படும் ஆசா பட்டீல் பெரும்பாலும் தாய் கதாபாத்திரங்களில் நடித்ததற்காக அறியப்பட்டார்.  தும்சா ஆம்சா ஜமாலா, போட் லாவின் திதா குட் குல்யா, இராம் ராம் கங்காரம், வாஜ்வு கா, பல்வா பால்வி மற்றும் சசார்க் தோதர் உள்ளிட்ட மூத்த நடிகர் மறைந்த தாதா கொண்ட்கே "ஆயே" என்ற கதாபாத்திரத்தில் நடித்ததற்காக அவர் பிரபலமானார்.

திரைப்படவியல்

திரைப்படங்கள் 

 அந்தரிச்சா திவா (1960) 
 சந்தல் சௌகாடி (1961) 
 மானசலா பங்க அசுதாத் (1961) 
 சாகிர் பரசுராம் (1962) 
 ரங்கல்யா ராத்ரி ஆஷா (1962) 
 சாந்த் நிவ்ருட்டி ஞானதேவ் (1964) 
 காமபுராதா மாமா (1965) 
 சாதி மன்சா (1965) 
 ப்ரீத்தி விவாஹ் (1981) 
 சாம்னா (1974) 
 கரவா தாசா பரவ் (1975) 
 சோயாரிக் (1975) 
 தும்சா ஆம்சா ஜமாலா (1978) 
 போட் லாவின் டிட்டே குட் குல்யா (1978) 
 சசுர்வாசின் (1978) 
 பன்யா பாபு (1977) 
 ராம் ராம் கங்காரம் (1977) 
 பாதராச்சிய சவாலிட் (1977) 
 சுலவராச்சி போலி (1979) 
 மன்த்ரியாச்சி சன் (1980) 
 உதவல நவரா (1989) 
 கவ்ரான் கங்கு (1989) 
 பல்வா பால்வி (1990) 
 சுபா போல் நார்யா (1990) 
 மகெர்ச்சி சாதி (1991) 
 சசர்ச்சா தோதர் (1994) 
 புத்ராவதி (1996) 
 வஜவு கா
 கே பராரி (2008) 
 மகெர்ச்சி பகுனி

நாடகம் 

 டூ மி நவெச் (1962) 
 ஏகாச் பியாலா (1976)

மேலும் காண்க 

 மராத்தி சினிமா

மேற்கோள்கள் 

இந்தியத் திரைப்பட நடிகைகள்
1936 பிறப்புகள்
20 ஆம் நூற்றாண்டின் இந்திய நடிகைகள்
மராத்தியத் திரைப்பட நடிகைகள்
2016 இறப்புகள்
கருமணசேரி

கருமணசேரி (Karumanassery) என்பது இந்தியாவின் கேரளாத்தில் உள்ள ஒரு சிறிய கிராமம் ஆகும். இது வடக்கஞ்சேரியிலிருந்து சுமார் 5 கிலோமீட்டர் தொலைவில்,  தேசிய நெடுஞ்சாலை 47 இல், பாலக்காடு மற்றும் திருச்சூர் இடையில் உள்ளது. இந்த கிராமத்தில் ஆண்டுதோறும் திசம்பர் கடைசி வாரத்தில் தேர் திருவிழா நடைபெறும்.

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
வி. டி. பட்டீல்

வி. டி. பாட்டீல் (V. T. Patil)(பிறப்பு சூலை 31,1900-இறப்பு அறியப்படாதவர்) கல்வி சீர்திருத்தவாதியும் இந்திய அரசியல்வாதியும் ஆவார். இவர் 1962 முதல் 1967 வரை 3ஆவது மக்களவையில் கோலாப்பூர் நாடாளுமன்ற உறுப்பினராக இருந்துள்ளார். இந்தியாவின் மகாராட்டிரவில் உள்ள கோலாப்பூரில் கல்வியின் வளர்ச்சியில் இவரது ஆர்வம் இவர் நிறுவிய அல்லது நிறுவியதில் ஈடுபட்ட பல்வேறு நிறுவனங்களில் பிரதிபலிக்கிறது.

வாழ்க்கை 
பட்டீல் இந்தியாவில் பம்பாய் மாகாணத்தின் சாங்கிலி மாவட்டத்தில் உள்ள சிகானில் 1900 சூலை 31 அன்று பிறந்தார். இவர் பம்பாய் பல்கலைக்கழகத்தில் சட்டத்தில் பட்டம் பெற்றார். 1930 முதல் 1950 வரை  கோலாப்பூரில் சட்டத்துறையில் பணியாற்றினார்.

கிராமப்புறக் கல்வி 
கோலாப்பூரில் கிராமப்புற மற்றும் பெண்கள் கல்வியை மேம்படுத்துவதில் பட்டீல் ஆர்வம் கொண்டிருந்தார். தராராணி வித்யாபீடத்தின் இளையோர் கல்வி கல்லூரியை நிறுவுவதில் ஈடுபட்ட பட்டீர்ல், சிறீ மவுனி வித்யாபீடத்தின் இணை நிறுவனராகவும் இருந்தார். இவர் கமலா கல்லூரியை நிறுவினார்.  மேலும் சிவராஜ் கலை வணிகவியல் கல்லூரியை நிறுவ உதவினார்.

நாடாளுமன்ற உறுப்பினர் 
பட்டீல் 1962ஆம் ஆண்டில் மூன்றாவது மக்களவை உறுப்பினராகத் தேர்ந்தெடுக்கப்பட்டார். இந்திய தேசிய காங்கிரசு உறுப்பினராக கோலாப்பூர் மக்களவைத் தொகுதியை பிரதிநிதித்தினார்.

மேற்கோள்கள் 

மகாராட்டிரத்தைச் சேர்ந்த இந்திய தேசிய காங்கிரஸ் அரசியல்வாதிகள்
இறந்த ஆண்டு குறிப்பிடப்படவில்லை
1900 பிறப்புகள்
3வது மக்களவை உறுப்பினர்கள்
கின்ராரா பிகே5 எல்ஆர்டி நிலையம்

கின்ராரா பிகே5 எல்ஆர்டி நிலையம் (ஆங்கிலம்: Kinrara BK5 LRT Station; மலாய்: Stesen LRT Kinrara BK5; சீனம்: 英国金拉拉 5) என்பது மலேசியா, கோலாலம்பூர், செரி பெட்டாலிங் வழித்தடத்தில் உயர்த்திய நிலையிலான ஓர் இலகு தொடருந்து (LRT) நிலையமாகும்.

இந்த நிலையம் சிலாங்கூர், பெட்டாலிங் மாவட்டம், பூச்சோங், பண்டார் கின்ராரா, புக்கிட் ஜாலில் நெடுஞ்சாலையில் அமைந்துள்ளது. எல்ஆர்டி விரிவாக்கத் திட்டம் கட்டம் 1-இன் இலகுத் தொடருந்து (எல்ஆர்டி) சேவைகளுக்கான (LRT Extension Project Phase 1) தெற்கு முனையமாக உள்ளது. கிள்ளான் பள்ளத்தாக்கில் இயங்கும் மற்ற எல்ஆர்டி நிலையங்களைப் போலவே, இந்த நிலையமும் உயர்த்தப்பட்ட நிலையமாகும்.

பொது

2013-ஆம் ஆண்டின் நடுப்பகுதியில் தொடங்கப்பட்ட எல்ஆர்டி விரிவாக்கத் திட்டத்தின் (LRT Extension Project) பணிகள் அவான் பெசார் எல்ஆர்டி நிலையத்தில் தொடங்கி கின்ராரா, பூச்சோங் வழியாகச் சென்று புத்ரா அயிட்ஸ் எல்ஆர்டி நிலையத்தில் (Putra Heights) முடிவடைந்தது. 

11 புதிய நிலையங்களுடன்; 17.7 கிமீ நீளம் கொண்ட இந்த விரிவாக்கத் திட்டம் கட்டம் கட்டமாகக முடிக்கப்பட்டது. 4 நிலையங்களைக் கொண்ட முதல் கட்டம் செப்டம்பர் 2015-இல் நிறைவடைந்து; 31 அக்டோபர் 2015-இல் செயல்படத் தொடங்கியது..எஞ்சிய 7 நிலையங்களை உள்ளடக்கிய எல்ஆர்டி விரிவாக்கத் திட்டத்தின் இரண்டாம் கட்டம்; 30 சூன் 2016 அன்று செயல்படத் தொடங்கியது. 

இந்த நிலையத்திற்கு அருகில் பண்டார் கின்ராரா ஜயென்ட் உயர் சிறப்பங்காடி (Giant Hypermarket Bandar Kinrara BK5); மற்றும் கின்ராரா ஓவல் ( Kinrara Oval) போன்ற வணிக மையங்கள் உள்ளன.

கட்டிடக்கலை

பசுமை முயற்சியின் ஒரு பகுதியாக, இந்த கின்ராரா பிகே5 எல்ஆர்டி நிலையம், பசுமை நடைமுறைகளை உள்ளடக்கியது. இந்த நிலையத்தில் ஆற்றல் திறன் கொண்ட விளக்குகள் மற்றும் மழைநீர் சேகரிப்பு அமைப்புகள் நிறுவப்பட்டுள்ளன. 

நிலையத்திற்க்குள் சூரிய ஒளியை அனுமதிக்கும் வகையில் சாளரங்கள் வடிவமைக்கப்பட்டுள்ளன. கட்டுமானத்தின் போது மறுசுழற்சி பொருட்கள்  பயன்படுத்தப்பட்டன.

சேவைகள்

ஒவ்வொரு நாளும் காலை 6:00 மணி முதல் நிலையம் திறந்திருக்கும். சிறப்புக் கோரிக்கை முன்வைக்கப்பட்டால், நிலையம் முன்னதாகவே திறக்கப்படலாம்.

அமைவு

இந்த நிலையத்திற்கு முன்னதாக  பூச்சோங் ஜெயா எல்ஆர்டி நிலையமும்; பின்னதாக  ஆலாம் சுத்திரா எல்ஆர்டி நிலையமும் உள்ளன.

அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: LRT Ampang Line - LRT Sri Petaling Line) என்பது மலேசியா  கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (Light Rapid Transit Line) (LRT) ஆகும். 

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.

காட்சியகம்

கின்ராரா பிகே5 எல்ஆர்டி நிலையத்தின் காட்சிப் படங்கள் (2023)

மேலும் காண்க
 பண்டார் கின்ராரா
 பண்டார் பூச்சோங்
 பண்டார் புத்திரி பூச்சோங்
 பூச்சோங் ஜெயா
 திரேசா கோக்

மேற்கோள்கள்

வெளி இணைப்புகள்
 
Kinrara BK5 LRT Station - KL MRT Line Integrations

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
புசத் சட்டமன்றத் தொகுதி

புசத் சட்டமன்றத் தொகுதி (Pusad Assembly constituency) என்பது இந்தியாவின் மகாராட்டிரா மாநில சட்டப்பேரவையில் உள்ள  288 சட்டமன்றத் தொகுதிகளில் தொகுதிகளில் ஒன்றாகும். இத்தொகுதியானது யாவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். புசத், யாவத்மால்-வாஷிம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

^ By Elections

தேர்தல் முடிவுகள்

2024

வெளி இணைப்புகள் 
இந்திய தேர்தல் ஆணையம்

மகாராட்டிர அரசியல்
யவத்மாள் மாவட்டம்
மகாராட்டிர சட்டமன்றத் தொகுதிகள்

மேற்கோள்கள்
உமர்கேட் சட்டமன்றத் தொகுதி

உமர்கேட் சட்டமன்றத் தொகுதி (Umarkhed Assembly constituency) என்பது இந்தியாவின் மகாராட்டிரா மாநில சட்டப்பேரவையில் உள்ள 288 தொகுதிகளில் ஒன்றாகும்.  இத்தொகுதியானது யவத்மால் மாவட்டத்தில் அமைந்துள்ள ஏழு தொகுதிகளில் ஒன்றாகும். இது பட்டியல் சாதியினருக்கு ஒதுக்கப்பட்டுள்ளது. உமர்கேட், ஹிங்கோலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2024
}}

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
சாந்திப்ரியா

சாந்திப்ரியா ஒரு இந்திய நடிகை மற்றும் நடனக் கலைஞர் ஆவார், இவர் தெலுங்கு, தமிழ் மற்றும் இந்தி படங்களில் முக்கியமாக பணியாற்றியுள்ளார். அவர் தமிழ் படங்களில் நிசாந்தியாகவும், தெலுங்கு மற்றும் ஹிந்தி படங்களில் சாந்திப்ரியாவாகவும் புகழ் பெற்றார். இவர் நடிகை பானுப்ரியாவின் தங்கை ஆவார்.

ஆரம்பகால வாழ்க்கை
ஆந்திர மாநிலம் ராஜமுந்திரிக்கு அருகிலுள்ள ரங்கம்பேட்டா கிராமத்தில் தெலுங்கு பேசும் குடும்பத்தில் பட்டாபிராமன் மற்றும் எம்.லட்சுமிக்கு மகளாகப் பிறந்தவர் சாந்திப்ரியா.  பின்னர் அவரது குடும்பம் தமிழ்நாட்டின் சென்னைக்கு குடிபெயர்ந்தது.  அவருக்கு ஒரு மூத்த சகோதரர் கோபிகிருஷ்ணா மற்றும் ஒரு மூத்த சகோதரி பானுப்ரியா உள்ளனர், அவர் 1980 களில் இருந்து திரைப்பட நடிகையாகவும் இருந்து வருகிறார்.

திரைப்படங்கள்

மேற்கோள்கள்

வாழும் நபர்கள்